ร้านนี้จอดรถได้หน้าร้าน ฝั่งตรงข้ามเป็นวิวสวนสาธารณะ บรรยากาศร้านแบบเปิดโล่ง ค่อนข้างร้อนค่ะ ลูกค้าแวะเวียนมาทานกันพอสมควรเลย เจ้าของร้านเป็นคุณลุง คุณป้าช่วยกันทำอาหาร
เมนูมีความหลากหลายค่ะ หน้าตาอาหารก็ดูดี ช้อนส้อมใส่มาในซองพลาสติกดูสะอาดดีค่ะรสชาติโดยรวมถือว่าใช้ได้ค่ะ แต่รอนานมาก

- ปอเปี้ยะทอด จานนี้อร่อยใช้ได้ค่ะ ทอดมาร้อนๆเลย แต่น้ำจิ้มใส่มาในถ้วยจิ้มยากไปหน่อยค่ะ

- สเต็กเนื้อ ชิ้นโตใช้ได้ เนื้อโอเคไม่เหนียวแต่รสชาติก็กลางๆค่ะ

- สเต็กปลาแซลมอน ใช้ได้ค่ะ ปลาชิ้นโตพอสมควร

- ข้าวยำปลาดอลลี่ทอด น้ำยำหนักหอมแดงมากน้ำยำเปรี้ยวจัด แต่เนื้อปลาดอลลี่ที่เอามาทอดเวลาทานรู้สึกว่ามีกลิ่นตุๆเหมือนจะไม่สดค่ะ จานนี้เลยไม่โอเค

- สปาเก็ตตี้ขี้เมาทะเล รสชาติโอเคค่ะ ความสดของกุ้งปลาหมึกกลางๆ

การบริการดีค่ะ ร้านสะอาด แต่อาหารรอนานค่ะ ราคาก็ไม่ถือว่าถูก ค่อนไปทางสูงค่ะ